
A V I Z

asupra proiectului de Lege pentru aprobarea Ordonanţei de urgenţã a Guvernului nr.12/2020 privind instituirea cadrului legal pentru acordarea unor ajutoare de stat individuale de salvare
În conformitate cu prevederile art.94 și 114 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată pentru aviz, în procedură de urgență, prin adresa nr.PLx. -109/2020 din data de 24 martie 2020, cu proiectul de Lege pentru aprobarea Ordonanţei de urgenţã a Guvernului nr.12/2020 privind instituirea cadrului legal pentru acordarea unor ajutoare de stat individuale de salvare.
           Avizul comisiei va fi transmis Comisiei pentru buget, finanțe și bănci, care a fost sesizată în fond.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru transporturi şi infrastructură au examinat proiectul de lege mai sus menţionat în şedinţa online din 02 aprilie 2020.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.

În raport de conţinutul şi natura sa, proiectul de lege se încadrează în categoria legilor ordinare.
PREŞEDINTE,
Marius Bodea
Consilier parlamentar, Ruxandra Dragne

